Document ID: 32009R0332

KOMMISSIONENS FORORDNING (EF) Nr. 332/2009
af 23. april 2009
om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
ud fra følgende betragtninger:
(1)
Ved tarifering af nogle varer, som henhører under pos. 1905 i den kombinerede nomenklatur, der er knyttet som bilag til forordning (EØF) nr. 2658/87, skal der skelnes mellem varer i underposition 1905 90 20 og tilberedte varer i underposition 1905 90 90.
(2)
Ifølge Forklarende Bemærkninger til HS, pos. 1905, afsnit B, omfatter denne position en række varer, der er fremstillet af dej af mel eller stivelse, og som almindeligvis er bagt i form af skiver eller plader.
(3)
Der gives ingen definition af »lignende varer« i underposition 1905 90 20.
(4)
Der er opstået problemer med tariferingen af såkaldte »dejplader«, da der ikke er opstillet klare kriterier for at kunne skelne mellem varer i underposition 1905 90 20 og varer i 1905 90 90.
(5)
I kapitel 19 bør der derfor tilføjes en supplerende bestemmelse om, at underposition 1905 90 20 kun omfatter tørre og sprøde produkter.
(6)
Forordning (EØF) nr. 2658/87 bør derfor ændres.
(7)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I kapitel 19 i den kombinerede nomenklatur, der er knyttet som bilag til forordning (EØF) nr. 2658/87, tilføjes følgende supplerende bestemmelse:
»3.
Pos. 1905 90 20 omfatter kun tørre og sprøde produkter.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. april 2009.

Labels: 3
17